# ZMLUVA o dodaní tovaru

uzatvorená podľa zákona č. 513/1991 Zb. Obchodný zákonník v znení neskorších predpisov

*Číslo zmluvy Predávajúceho: [□]*

*Číslo zmluvy Kupujúceho: č. 1084/2025/ODDIP*

# Zmluvné strany:

## Názov/obchodné meno: [□]

Sídlo: [□]

Štatutárny orgán: [□]

IČO: [□]

DIČ: [□]

Zápis v registri: [□]

Bankové spojenie: [□]

Číslo účtu / IBAN: [□]

(ďalej len ako „**Predávajúci**“)

# a

## Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Štatutárny orgán: Mgr. Ondrej Lunter, predseda samosprávneho kraja

IČO: 37 828 100

DIČ: 2021627333

Bankové spojenie: Štátna pokladnica

Číslo účtu / IBAN: SK45 8180 0000 0070 0070 2477

(ďalej len ako „**Kupujúci**“)

(ďalej spoločne aj ako „**Zmluvné strany**“)

uzatvárajú zmluvu s nasledovným znením:

**1 Definície a výkladové pravidlá**

**1.1 Definície**

Nasledujúce slová/slovné spojenia uvedené kdekoľvek v Zmluve s veľkým začiatočným písmenom majú v Zmluve v akomkoľvek gramatickom tvare a v singulári aj v pluráli nasledovný význam:

**Cena** –peňažné plnenie Kupujúceho v prospech Predávajúceho, ktoré zodpovedá špecifikácii Ceny uvedenej v prílohe č. 1, ktoré má Kupujúci v prípade splnenia podmienok vymienených v Zmluve uhradiť Predávajúcemu ako kúpnu cenu za Tovar a cenu za Služby a práce, pričom sa rozumie, že v Cene sú zahrnuté aj akékoľvek a všetky náklady Predávajúceho súvisiace s dodaním Tovaru aj s plnením ďalších záväzkov Predávajúceho podľa Zmluvy, príkladmo DPH, dovozná prirážka, obaly, poistné, balenie, náklady na dodávku (prepravu) do Miesta dodania, montáž, inštaláciu, odvoz odpadu, prvé zaškolenie určeného personálu, záručný servis, poskytnutie súčinnosti, a pod. Zmluvnými stranami dohodnutá výška Ceny podľa tejto Zmluvy je uvedená v bode 5.2.

**Deň účinnosti** – deň, v ktorom nadobudne v zmysle bodu 11.1 Zmluva účinnosť.

**Dokumentácia** – všetka dokumentácia potrebná na riadne užívanie Tovaru, najmä (i) doklady, ktoré sú potrebné na prevzatie a na užívanie Tovaru, napr.: všetky vyhlásenia o zhode, protokoly a certifikáty o skúškach zariadení, (ii) servisné plány, plány povinných revízií, návrhy servisných zmlúv, návody na obsluhu, opravy a údržbu zariadení v rozsahu stanovenom príslušným právnym predpisom SR, pričom návody a štítky ovládacích panelov zariadení musia byť v slovenskom alebo v českom jazyku, (iii) príslušná technická dokumentácia, atesty materiálov použitých pri vyhotovení a dodaní Tovaru a doklady o vykonaných skúškach, prípadne (iv) iné listiny, ak to predpisujú všeobecne záväzné právne predpisy alebo príslušné technické predpisy, alebo ak je to dohodnuté v Zmluve alebo vyhradené v prílohe č. 1, alebo ak je ich predloženie obvyklé vzhľadom na druh Tovaru.

**DPH** – daň z pridanej hodnoty.

**Externé zdroje** – finančné prostriedky z verejných zdrojov nepochádzajúcich z rozpočtu Kupujúceho, ktorých účelom poskytnutia je financovanie dodania Plnenia alebo niektorej jeho časti, najmä, nie však výlučne, finančné prostriedky poskytnuté Kupujúcemu tretími stranami ako nenávratný finančný príspevok alebo ako prostriedky mechanizmu (t. j. ako finančné prostriedky určené na vykonávanie plánu obnovy).

**GDPR** – Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**Kontaktná osoba** – zamestnanec alebo iný zástupca Zmluvnej strany určený Zmluvnou stranou v bode 7.2 Zmluvy, ktorý je oprávnený zastupovať Zmluvnú stranu v záležitostiach súvisiacich s realizáciou predmetu Zmluvy, ako aj v akejkoľvek inej súvislosti s Plnením, pričom rozsah oprávnenia zastupovať Zmluvnú stranu môže byť obmedzený v bode 7.

**Kontaktné údaje** – údaje Zmluvných strán, na ktoré sa oznamuje Korešpondencia, ako sú uvedené v bode 7.2.

**Korešpondencia** – akékoľvek oznámenia, žiadosti, požiadavky, upozornenia, pokyny, návrhy, správy, vyjadrenia, potvrdenia, pripomienky, reklamácie, uplatnenia, súhlasy/nesúhlasy, schválenia/odmietnutia schválenia alebo akákoľvek iná komunikácia resp. úkon predpokladaný, vyžadovaný alebo povolený Zmluvou (vrátane úkonu odstúpenia od Zmluvy).

**Materiál** –náhradné diely, zariadenia a tovary pre technologické zariadenia.

**Miesto dodania** – miesto dodania Plnenia, ktoré je Zmluvnými stranami dohodnuté nasledovne: Stredná zdravotnícka škola Zvolen, J. Kozáčeka 4, 960 01 Zvolen.

**Občiansky zákonník** - zákon č. 40/1964 Zb. Občiansky zákonník v znení neskorších predpisov.

**Obchodný zákonník** – zákon č. 513/1991 Zb. Obchodný zákonník v znení neskorších predpisov.

**Plnenie** – Tovar spolu so Službami a prácami.

**Projekt** – projekt Kupujúceho vymedzený nasledovnými identifikačnými údajmi:

|  |  |
| --- | --- |
| Názov projektu: | SZŠ Zvolen - modernizácia infraštruktúry a podpora vzdelávania, odbornej prípravy a zručností |
| Kód projektu ITMS2014+: | 401801FQK3 |
| Kód výzvy: | PSK-MIRRI-001-2023-DV-FST |
| Číslo zmluvy o poskytnutí Externých zdrojov: | 2053/2024 |
| Fond: | Fond na spravodlivú transformáciu |
| Operačný program: | Program Slovensko |
| Prioritná os: | 8P1 Fond na spravodlivú transformáciu |
| Špecifický cieľ:  | JSO8.1. Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody (FST) |

**Služby a práce** – služby a práce súvisiace s dodaním Tovaru, a to (a) montáž (zloženie) Tovaru; (b) inštalovanie Tovaru na mieste dodania a jeho uvedenie do prevádzky; (c) prvé zaškolenie určeného personálu.

**Tovar** – hnuteľné veci a/alebo softvér pod spoločným označením „SZŠ Zvolen- Keramické tabule“ v druhu a v množstve a v kvalite podľa jednotlivých položiek bližšie špecifikovaných v prílohe č. 1.

**Účel dodania** – účelom dodania je obstaranie materiálno - technického vybavenia pre účely vzdelávania na Strednej zdravotníckej škole vo Zvolene.

**Verejné obstarávanie** –verejné obstarávanie Kupujúceho na obstaranie predmetu zákazky s názvom: **SZŠ Zvolen – Keramické tabule** realizované v rámci procesu verejného obstarávania na základe výnimky zo zákona podľa § 1 ods. 14 ZVO.

**Zákon o DPH** – zákon č. 222/2004 Z. z. o dani z pridanej hodnoty v znení neskorších predpisov.

**Zákon o konkurze a reštrukturalizácii** - zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.

**Zákon o nelegálnom zamestnávaní** – zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.

**Zákon o odpadoch** – zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

**Zákon o RPVS** – zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**Zákon o slobode informácií** – zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**Zákon o účtovníctve** – zákon č. 431/2002 Z. z. o účtovníctve v znení neskorších predpisov.

**Zákon o VO** – zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Zákon o vykonávaní medzinárodných sankcií** – zákon č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov.

**Zmluva** – táto zmluva o dodaní tovaru.

**Zmluva o Externých zdrojoch** - zmluva o poskytnutí nenávratného finančného príspevku CEZ MIRRI SR: 2053/2024. Odkaz na zmluvu- https://www.crz.gov.sk/zmluva/10214296/.

**1.2 Výkladové pravidlá**

 Zmluvné strany sa dohodli na nasledovných výkladových pravidlách:

(a) Ak sa ktorýkoľvek z v Zmluve výslovne uvedených a aplikovaných právnych predpisov stane počas trvania Zmluvy neúčinným, Zmluvné strany budú vykladať Zmluvu v dobrej viere a v súlade s dobrými mravmi tak, aby sa v Zmluve uvedené dojednania odkazujúce na použitie týchto právnych predpisov aplikovali (i) s ohľadom na nové platné a účinné právne predpisy, ktoré právny predpis podľa tohto ustanovenia Zmluvy nahradili, ak také existujú a (ii) s ohľadom na účel, s ktorým boli v Zmluve uvedené, účelom ich uvedenia v Zmluve je najmä zabezpečiť určitosť, predvídateľnosť, platnosť a transparentnosť touto Zmluvou založeného zmluvného vzťahu.

(b) Ak niektoré ustanovenia Zmluvy nie sú celkom alebo z časti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení Zmluvy. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.

(c) Nadpisy k jednotlivým bodom v Zmluve sú len informatívne a neslúžia na jej výklad.

(d) Všetky prílohy Zmluvy tvoria jej neoddeliteľnú súčasť. V prípade akéhokoľvek rozporu medzi ustanoveniami Zmluvy a/alebo znením jednotlivých bodov Zmluvy a ustanoveniami a/alebo znením príloh Zmluvy alebo ich častí, majú prednosť ustanovenia a/alebo znenie príslušných bodov Zmluvy.

(e) Neoddeliteľnou súčasťou Zmluvy sa stávajú aj písomné dodatky, ktoré Zmluvné strany podpíšu po tom, ako táto Zmluva nadobudne platnosť a účinnosť.

(f) Pokiaľ v Zmluve nie je výslovne uvedené inak, odkazy na články alebo body alebo prílohy sú odkazmi na články alebo body alebo prílohy Zmluvy. Odkaz na ktorýkoľvek bod zahŕňa celý uvedený bod vrátane všetkých jeho prípadných podbodov a/alebo odsekov v ňom zahrnutých, a to aj v prípade, ak nie sú označené číslom alebo písmenom.

(g) Zmluva, jej interpretácia a vzťahy, ktoré vznikli na jej základe, sa riadia Obchodným zákonníkom a ďalšími aplikovateľnými všeobecne záväznými právnymi predpismi účinnými na území Slovenskej republiky, s tým, že Zmluvné strany sa dohodli, že použitie akéhokoľvek ustanovenia ktoréhokoľvek všeobecne záväzného právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (či už úplne alebo čiastočne) význam, účel a/alebo interpretáciu ktoréhokoľvek ustanovenia Zmluvy a/alebo dokumentov vzniknutých na jej základe. Na práva a povinnosti Zmluvných strán, ktoré Zmluva výslovne neupravuje, sa použije právna úprava podľa Obchodného zákonníka.

(h) Súčasťou Zmluvy nie sú všeobecné obchodné podmienky Predávajúceho ani akákoľvek ich časť, a to ani v prípade, ak by tieto Predávajúci v procese Verejného obstarávania akokoľvek použil, spomenul, alebo sa na ne odvolával. Na účely akejkoľvek interpretácie Zmluvy alebo interpretácie ktoréhokoľvek jej ustanovenia alebo otázky či sporu so Zmluvou súvisiacich sa preto rozumie, že takéto všeobecné podmienky Predávajúceho ani žiadna ich časť nie sú na právny vzťah založený touto Zmluvou aplikovateľné.

(i) Dni, ktoré Zmluva neoznačuje ako pracovné, sú kalendárne. Pracovný deň znamená deň, ktorý nie je sobotou, nedeľou ani dňom pracovného pokoja v Slovenskej republike.

**2 ÚVODNÉ VYHLÁSENIA**

2.1 Predávajúci bol pred uzatvorením Zmluvy oboznámený s tým, že Kupujúci očakáva, že dodanie Plnenia bude financované na základe Zmluvy o Externých zdrojoch a z vlastných prostriedkov Kupujúceho. Predávajúci berie na vedomie, že očakávania Kupujúceho podľa prvej vety tohto bodu nemusia byť realizované, a preto je medzi Zmluvnými stranami dohodnuté oprávnenie Kupujúceho odstúpiť od Zmluvy podľa bodu 11.3 písm. e).

2.2 Predávajúci vyhlasuje, že je podnikateľom s právnou subjektivitou, ktorého predmetom podnikania je činnosť v rozsahu požadovanom k naplneniu záväzkov zo Zmluvy. Predávajúci vyhlasuje, že disponuje všetkými oprávneniami požadovanými aplikovateľnými právnymi predpismi účinnými na území Slovenskej republiky a vydanými príslušnými orgánmi verejnej moci potrebnými na splnenie podmienok Zmluvy a riadne a včasné dodanie Plnenia.

2.3 Predávajúci vyhlasuje, že je schopný Plnenie dodať riadne a včas podľa podmienok a požiadaviek Zmluvy; toto vyhlásenie Predávajúceho zohľadňuje nielen ekonomické, ale aj odborné, personálne, technické, technologické, kapacitné a materiálne aspekty, ktoré bude v zmysle Zmluvy dodanie Plnenia vyžadovať. Ak majú byť niektoré z týchto aspektov vykonávané subdodávateľsky, Predávajúci vyhlasuje, že svojich subdodávateľov starostlivo zvolil s ohľadom na všetky tieto aspekty.

2.4 Predávajúci vyhlasuje, že mu je známy rozsah plnenia predpokladaný Zmluvou, ako aj všetky ďalšie okolnosti majúce vplyv na plnenie Zmluvy a dodávanie Plnenia, ktoré mu mohli a mali byť známe pred predložením jeho ponuky do Verejného obstarávania, a že sa pred predložením jeho ponuky do Verejného obstarávania s odbornou starostlivosťou oboznámil so Zmluvou a požiadavkami Kupujúceho na Plnenie podľa prílohy č. 1. V tejto súvislosti sa Predávajúci nemôže a nebude odvolávať na chybu alebo konanie v omyle.

2.5 Predávajúci v nadväznosti na bod 2.4 vyhlasuje, že v jeho ponuke predloženej do Verejného obstarávania vzal do úvahy komplexný rozsah materiálov, prác, služieb, správnych poplatkov, personálnych nákladov a iných nákladov potrebných na riadne dodanie Tovaru alebo plnenie iných povinností v zmysle Zmluvy a v súlade s podmienkami Zmluvy, s ktorej obsahom sa vopred dôkladne oboznámil, a akékoľvek a všetky takéto náklady starostlivo zahrnul do návrhu Ceny v ponuke, ktorú predložil do Verejného obstarávania, pričom do cenotvorby starostlivo zahrnul všetky práce, materiály a zariadenia potrebné na riadne dodanie Plnenia aj v prípade, ak nie sú výslovne vymienené v opise predmetu zákazky podľa prílohy č. 1, ale vznik nákladov na ne možno v zmysle tejto Zmluvy predpokladať.

2.6 Predávajúci je uzrozumený s tým, že pravdivosť v tomto bode urobených vyhlásení Predávajúceho je podstatnou okolnosťou, bez ktorej by Kupujúci túto Zmluvu neuzatvoril.

**3 PREDMET ZMLUVY**

 Predmetom Zmluvy je záväzok Predávajúceho dodať v súlade s podmienkami tejto Zmluvy Plnenie, t. j. dodať Tovar a všetky Zmluvou požadované Služby a práce, a počas plynutia záruky poskytovať Kupujúcemu záručné služby a práce podľa podmienok Zmluvy, za čo sa mu Kupujúci v záujme dosiahnutia Účelu dodania zaväzuje uhradiť Cenu.

**4 Práva a povinnosti zmluvných strán**

**4.1 Tovar**

**(a) Akosť a vymienené vlastnosti Tovaru**

(i) Predávajúci sa zaväzuje dodať Tovar v druhu, v množstve a v akosti (kvalite) a vo vyhotovení vymienených touto Zmluvou, v súlade s požiadavkami na Tovar uvedenými v prílohe č. 1, v kvalite, ktorá bude vhodná na použitie na deklarovaný Účel dodania.

(ii) Predávajúci sa zaväzuje, že Tovar bude mať povahu nového, nevystavovaného, nerepasovaného a nepoužívaného výrobku.

(iii) Predávajúci sa zaväzuje, že Tovar nebude mať žiadne právne vady, najmä že nebude zaťažený žiadnym právom tretej osoby, príkladmo záložným právom tretej osoby alebo predkupným právom, že Tovar nebude prenajatý tretej osobe ani daný do iného užívania a tiež že v čase dodania Tovaru nebude existovať žiadna aplikovateľná právna norma, právna skutočnosť, ani aplikovateľné rozhodnutie súdu alebo správneho orgánu, ktoré by Predávajúcemu akýmkoľvek spôsobom bránili v nakladaní s Tovarom.

1. **Dokumentácia**

S Tovarom sa Predávajúci zaväzuje dodať Kupujúcemu Dokumentáciu. Dokumentácia musí byť vyhotovená v slovenskom alebo v českom jazyku a odovzdaná Kupujúcemu minimálne v rozsahu stanovenom Zmluvou a príslušnými právnymi predpismi SR; ak Zmluva a/alebo aplikovateľné právne predpisy rozsah Dokumentácie neustanovujú, potom v rozsahu pre Tovar obvyklom. Vhodnosť, úplnosť a správnosť Dokumentácie je Predávajúci povinný vopred pred jej odovzdaním Kupujúcemu overiť.

1. **Preprava**

Predávajúci je povinný Tovar zabaliť alebo vybaviť na prepravu spôsobom, ktorý je obvyklý pre taký Tovar v obchodnom styku, alebo, ak nemožno tento spôsob určiť, spôsobom potrebným na uchovanie a ochranu Tovaru. Predávajúci je povinný dokladovať vnútornú čistotu Tovaru predložením protokolu od dodávateľa zariadenia. Ak povaha Tovaru vyžaduje osobitné povolenia orgánov verejnej správy na dodávku Tovaru alebo jeho prepravu v zmysle aplikovateľných všeobecne záväzných právnych predpisov, je Predávajúci povinný na vlastné náklady takéto povolenia zabezpečiť.

1. **Zabránenie vniknutia cudzích predmetov do zariadení (FME)**

Ak má Tovar, resp. niektorá z položiek podľa prílohy č. 1, povahu Materiálu, musia byť pri celej dodávke Tovaru uplatnené pravidlá pre zabránenie vniknutia cudzích predmetov do zariadení tak, že dodávaný Materiál nesmie obsahovať žiadny cudzí predmet a zároveň tento Materiál musí byť zabezpečený proti vniknutiu cudzích predmetov počas prepravy a skladovania. Predávajúci zodpovedá za dodanie Materiálu bez cudzích predmetov. Predávajúci zodpovedá za to, že dodaný Materiál neobsahuje cudzie predmety ani kontaminanty, a to vrátane vnútorných povrchov a dutín. Všetky vonkajšie otvory musia byť zabezpečené (prekryté) proti vniknutiu cudzích predmetov. Použité bariéry, t. j. zátky, záslepky, alebo prekrytia, musia byť vyrobené z takého materiálu, ktorý je kompatibilný s dodávaným Materiálom, za účelom zaručenia prevencie negatívneho vplyvu na dodávaný Materiál (napr. bariéry obsahujúce halogény alebo ťažké kovy sa nesmú používať pri materiály z nehrdzavejúcej ocele). Bariéra alebo jej časť nesmie predstavovať cudzí predmet (pevné materiály, neodlupujúce resp. neodštiepajúce sa, nehrdzavejúce, chemicky stále, a pod.). Bariéry musia byť jasne viditeľné a bariéry inštalované vo vnútri Materiálu musia byť doplnené o prvky upozorňujúce na ich prítomnosť. Bariéry, pri ktorých došlo k ich prekrytiu náterom počas výrobného procesu, musia byť nahradené alebo zviditeľnené. Ako bariéry nie je dovolené používať papier, málo pevnú plastovú fóliu, penu, polystyrén. Ak sa používajú vysúšadlá alebo iné konzervanty na ochranu Tovaru, musí byť príslušná časť alebo materiál jasne označené alebo opatrené štítkom s informáciami o druhu konzervantu, jeho umiestnení a akýchkoľvek osobitných pokynoch, ktoré sa vzťahujú na jeho odstránenie pred inštaláciou, či akékoľvek iné informácie, ako napr. množstvo balíkov s vysúšadlami. Prekrytie nesmie umožniť jeho náhodné sňatie.

**(e) Údržba, servis a revízie**

Najneskôr pri dodaní Plnenia oznámi Predávajúci Kupujúcemu všetky špecifiká dodaného Tovaru, jeho montáže a/alebo inštalácie a zároveň odovzdá Kupujúcemu podrobný manuál s definovaním potrebnej údržby. V prípade tých častí Tovaru, pri ktorých je ich výrobcom alebo dodávateľom predpísaný osobitný servis, resp. revízie, je Predávajúci povinný predložiť Kupujúcemu písomný servisný plán, resp. plán povinných revízií počas plynutia záručnej doby, spolu s návrhmi príslušných servisných zmlúv so subjektmi oprávnenými na výkon takéhoto servisu alebo revízií.

**4.2 Plnenie**

(a)Ak Služby a práce podľa povahy Tovaru a jeho Dokumentácie vyžadujú ich uskutočnenie odborne spôsobilou osobou, Predávajúci sa zaväzuje osobu s takouto kvalifikáciou na účely dodania Služieb a prác zabezpečiť, pričom takáto odborne spôsobilá osoba bude mať na ňu vystavené a v čase dodania predmetnej služby alebo práce v celom rozsahu platné akékoľvek certifikáty, oprávnenia alebo osvedčenia, ktoré sú na danú činnosť v zmysle aplikovateľných všeobecne záväzných právnych predpisov potrebné. Ak aplikovateľný právny predpis vyžaduje, aby mal takýto certifikát, oprávnenie alebo osvedčenie priamo Predávajúci, požiadavka platnosti takýchto dokumentov sa na Predávajúceho vzťahuje v rovnakom rozsahu.

(b) Predávajúci sa zaväzuje riadne, s náležitou odbornou starostlivosťou, skontrolovať všetky pokyny, dokumenty a iné podklady, odovzdané mu zo strany Kupujúceho po Dni účinnosti a zároveň sa zaväzuje dodať Plnenie aj na ich základe. Predávajúci je v tejto súvislosti povinný s náležitou odbornou starostlivosťou prekontrolovať aj akékoľvek ďalšie veci, dokumenty, podklady, ktoré mu Kupujúci alebo tretia strana označená Kupujúcim po Dni účinnosti poskytne pre účely dodania Plnenia a akýkoľvek rozpor, nejasnosť, chybu či prípadnú nekompletnosť alebo nedokonalosť, ktorá má, alebo by mohla mať za následok vadu Plnenia, je Predávajúci povinný bez zbytočného odkladu, najneskôr do 7 dní odo dňa ich prevzatia, oznámiť Kupujúcemu, inak prípadné nároky Predávajúceho spojené s nekompletnosťou alebo nedokonalosťou podkladov odovzdaných mu zo strany Kupujúceho alebo treťou stranou určenou Kupujúcim, zanikajú.

**4.3 Termín dodania Plnenia**

(a) Predávajúci sa zaväzuje dodať Kupujúcemu Plnenie **do 60 dní** od dňa zaslania záväznej objednávky na dodanie Plnenia Predávajúcemu.

(b) Záväzná objednávka na dodanie Plnenia bude obsahovať aspoň označenie Zmluvných strán, číslo Zmluvy, dátum vystavenia a označenie a podpis Kontaktnej osoby Kupujúceho oprávnenej konať v zmluvných veciach.

**4.4 Miesto dodania**

* + 1. Predávajúci sa zaväzuje dodať Plnenie Kupujúcemu v Mieste dodania.
1. Predávajúci pri dodávaní Plnenia zodpovedá za bezpečnosť a ochranu zdravia svojich zamestnancov a subdodávateľov, zamestnancov Kupujúceho a tretích osôb zúčastňujúcich sa na dodaní Plnenia a zaväzuje sa dodržiavať všetky aplikovateľné všeobecne záväzné právne predpisy, vhodné postupy a najlepšiu prax smerujúce k zaisteniu ochrany života a bezpečnosti práce a ochrane zdravia pri práci a ochrany pred požiarmi.
2. Predávajúci je povinný v Mieste dodania dodržiavať všetky aplikovateľné všeobecne záväzné právne predpisy a pokyny udelené mu Kupujúcim alebo treťou osobou určenou Kupujúcim a postupovať tak, aby pri Plnení alebo v súvislosti s ním nedošlo k poškodeniu alebo znehodnoteniu majetku Kupujúceho alebo tretích osôb. Ak sa zistí porušenie povinnosti Predávajúceho podľa predchádzajúcej vety, je Predávajúci povinný uviesť poškodenú vec do pôvodného stavu alebo nahradiť poškodenú vec novou vecou toho istého typu (a ak to nie je možné, vecou najbližšieho podobného typu alebo druhu), pričom nemá nárok na úhradu rozdielu medzi hodnotou novej veci a poškodenej veci platnej v čase pred jej poškodením.
3. Pri vstupe do priestorov (na pozemky a do budov) Miesta dodania sa Predávajúci zaväzuje zabezpečiť a zodpovedá za to, že jeho zamestnanci alebo subdodávatelia do takýchto priestorov nebudú vnášať zbrane, strelivo, výbušniny, výrobky obranného priemyslu, alebo ich napodobeniny, alkohol, omamné a psychotropné látky a iné biologické a chemické látky, ani iné predmety zjavne nesúvisiace s Plnením.
4. Ak Predávajúcemu vzniknú počas dodávania Plnenia z materiálov, ktoré vniesol do Miesta dodania, alebo v dôsledku dodania Služieb a prác odpady, Predávajúci vystupuje ako pôvodca odpadu a je povinný na jeho náklady s takto vzniknutým odpadom nakladať, najmä odpad bezodkladne z Miesta dodania odstrániť, v súlade s aplikovateľnými právnymi predpismi pre oblasť odpadov a znášať všetky dôsledky za nedodržanie požiadaviek Zákona o odpadoch, jeho vykonávacích predpisov a ďalších súvisiacich právnych predpisov pre oblasť odpadov.
5. Predávajúci má zakázané o Mieste dodania vyhotovovať písomný, obrazový, zvukový alebo iný záznam, osobitne má zakázané vyhotovovať takýto záznam o akýchkoľvek osobách, ktoré sa budú v čase dodávania Plnenia na Mieste dodania vyskytovať, a to bez ohľadu na to, či sa na Mieste dodania nachádzajú v súvislosti s Plnením alebo nie.

**4.5 Preprava Tovaru**

Prepravu Tovaru na Miesto dodania zabezpečuje Predávajúci na vlastné náklady.

**4.6 Dodanie Plnenia**

1. Plnenie sa považuje za dodané dňom, v ktorom obe Zmluvné strany podpíšu dodací list, ktorý má náležitosti v zmysle bodu 4.6 písm. d) a obsahuje vyhlásenie Kupujúceho o tom, že Plnenie preberá.
2. Dodací list sa podpisuje na mieste, ktoré určí Kupujúci. Dodací list nie je možné podpísať skôr, než dôjde k dodávke celého Plnenia. Podpísaním dodacieho listu oboma Zmluvnými stranami nadobúda Kupujúci vlastníctvo k Tovaru a prechádza na neho nebezpečenstvo škody na Tovare.
3. Dodací list vyhotovuje Predávajúci. Dodací list sa vyhotovuje minimálne **v troch origináloch,** z ktorých jeden originál dostane Predávajúci a dva originály dostane Kupujúci.
4. Dodací list obsahuje minimálne:
5. identifikáciu (číslo) Zmluvy;
6. identifikáciu Zmluvných strán;
7. identifikáciu dodaného Tovaru podľa prílohy č. 1 (s uvedením druhu, výrobných čísiel a príslušných množstiev a dodanej Dokumentácie);
8. potvrdenie (záznam), že sa riadne a včas dodali Služby a práce;

(v) zjavné vady Plnenia, ak ich Kupujúci zistí pri preberaní Plnenia;

(vi) vyjadrenie Kupujúceho, či Plnenie preberá alebo nepreberá a v prípade, ak nepreberá, uvedenie a stručný popis vád podľa bodu (v) vyššie;

(vii) prípadné vyjadrenie Predávajúceho k odovzdaniu Plnenia a/alebo k vyjadreniu Kupujúceho podľa bodu (vi) vyššie;

(viii) dátum podpísania dodacieho listu Zmluvnými stranami;

(ix) čitateľné mená a priezviská, označenie funkcie/pracovného zaradenia osôb podpisujúcich dodací list a podpisy týchto osôb.

1. Predávajúci je povinný najneskôr pri podpise dodacieho listu odovzdať Kupujúcemu aj Dokumentáciu.

(f) Pre vylúčenie pochybností platí, že Kupujúci sa zaväzuje prevziať Plnenie a podpísať dodací list iba v prípade, ak:

(i) pri preberaní Tovaru Kupujúcim nemá Kupujúci dôvodné pochybnosti o tom, že dodaný Tovar môže byť bez akýchkoľvek obmedzení, plne bezpečne a v súlade s príslušnými právnymi predpismi užívaný na jeho riadne využitie tak, ako je vymedzené v Účele dodania a ak nie je dostatočne vymedzené, potom na účel, na ktorý sa Tovar spravidla používa;

(ii) Predávajúci splnil všetky svoje povinnosti podľa Zmluvy a spolu s Tovarom odovzdal Kupujúcemu Dokumentáciu;

(iii) Služby a práce boli dodané v súlade so Zmluvou bez vád a nedorobkov.

Ak dôjde k odmietnutiu prevzatia Plnenia z ktoréhokoľvek dôvodu podľa tohto bodu Zmluvy, plnenie má vady a uplatní sa postup v zmysle bodu 9.

**4.7 Osobitné podmienky pri dodaní softvéru**

(a) Ak je niektorý z Tovarov podľa prílohy č. 1 softvérom, budú sa na jeho dodanie primerane aplikovať ustanovenia bodu 4 s odchýlkami podľa tohto bodu 4.7.

(b) Predávajúci sa zaväzuje dodať softvér, ku ktorému má a/alebo vykonáva práva na jeho užívanie na základe licencií udelených mu tretími osobami, ktoré k nemu majú a/alebo vykonávajú autorské práva a/alebo iné práva duševného vlastníctva. Predávajúci sa zaväzuje zabezpečiť, že Kupujúci bude môcť užívať softvér na účel vyplývajúci z Účelu dodania, resp. na obvyklý účel vyplývajúci z povahy softvéru. Predávajúci sa zaväzuje nedodať softvér z druhej ruky.

(c) Ak Zmluva neupravuje inak, softvér musí byť použiteľný pre operačný systém predpokladaný Zmluvou, ak v Zmluve nie je operačný systém uvedený, pre operačný systém Microsoft Windows vo verzii Windows 7 alebo novšej.

(d) Kupujúci sa zaväzuje užívať softvér len na účel vyplývajúci z Účelu dodania, resp. na obvyklý účel vyplývajúci z povahy softvéru. Kupujúci vyhlasuje, že softvér nebude užívať žiadnym spôsobom, ktorý by zasahoval do autorských práv autora softvéru, najmä nebude žiadnym spôsobom zasahovať do strojového a/alebo zdrojového kódu softvéru.

(e) Ak príloha č. 1 neobsahuje osobitné podmienky dodania softvéru, je Predávajúci oprávnený dodať softvér (i) umožnením stiahnutia softvéru z internetu alebo inou formou sprístupnenia softvéru Kupujúcemu, (ii) dodaním dátového nosiča obsahujúceho softvér Kupujúcemu, alebo (iii) iným obvyklým spôsobom vyplývajúcim z povahy softvéru a Účelu dodania.

(f) Dodaním softvéru Kupujúci nenadobúda vlastnícke právo k softvéru, ani na neho neprechádza nebezpečenstvo škody na softvéri.

1. **CENA, PLATOBNÉ A FAKTURAČNÉ PODMIENKY**
	1. Predávajúci berie na vedomie, že Cena je maximálna, úplná, pevná a záväzná a Predávajúci zaručuje Kupujúcemu jej úplnosť počas celej doby trvania Zmluvy. Cena bola dohodnutá v súlade so zákonom č. 18/1996 Z. z. o cenách v znení neskorších predpisov.
	2. Cena bola Zmluvnými stranami dohodnutá nasledovne:

Cena bez DPH [□] Eur (slovom: [□] Eur)

DPH [□] Eur (slovom: [□] Eur)

**Cena s DPH** [**□**] **Eur** (slovom: [□] Eur)

* 1. Cena podľa bodu 5.2 zahŕňa súčet cien za jednotlivé Tovary v druhu a množstvách uvedených v prílohe č. 1.
	2. Za účelom predídenia akýchkoľvek pochybností, bez ohľadu na dohodu Zmluvných strán o výške Ceny a jej jednotlivých častí uvedených v Zmluve, vrátane jej príloh, ak sa počas trvania Zmluvy zmení zákonom ustanovená sadzba DPH, Cena sa určí tak, že k príslušnej časti Ceny bez DPH sa priráta taká sadzba DPH, ktorá bude určená aplikovateľnými právnymi predpismi v čase vzniku daňovej povinnosti Predávajúceho a príslušná časť Ceny sa o takto zmenenú sadzbu DPH zníži alebo zvýši; o zmene Ceny, resp. jej časti, vyvolanej zmenou zákonom ustanovenej sadzby DPH nie je medzi Zmluvnými stranami potrebné uzatvárať dodatok.
	3. Podkladom pre úhradu Ceny bude faktúra vystavená Predávajúcim a doručená elektronicky na adresu elektronickej pošty Kupujúceho: faktury@bbsk.sk. Na elektronické doručovanie faktúr sa bude aplikovať dohoda Zmluvných strán o elektronickom doručovaní Korešpondencie. Informáciu o odoslaní faktúry, vrátane kópie faktúry a jej príloh, zašle Predávajúci vždy aj na adresu Kontaktnej osoby Kupujúceho pre zmluvné záležitosti.
	4. Faktúra musí obsahovať všetky náležitosti v zmysle platnej legislatívy, najmä Zákona o účtovníctve a Zákona o DPH a musí spĺňať všetky požiadavky na elektronickú formu faktúry, najmä požiadavku vierohodnosti, neporušenosti obsahu a čitateľnosti, pričom musí obsahovať aj nasledovné údaje:

(i) číslo zmluvy Kupujúceho a deň jej uzatvorenia, ako aj  číslo internej objednávky Kupujúceho,

(ii) identifikáciu Zmluvných strán v rozsahu podľa záhlavia tejto Zmluvy, vrátane označenia peňažného ústavu a čísla účtu Predávajúceho,

(iii) identifikáciu Tovaru,

1. celkovú fakturovanú Cenu s DPH,
2. ak sa dodávajú na základe Zmluvy rôzne druhy Tovaru, potom aj názvy jednotlivých položiek, ich množstvo a ich jednotkovú cenu bez DPH, DPH, a jednotkovú cenu s DPH,
3. názov a všetky identifikačné údaje Projektu tak, ako sú uvedené v bode 1.1 Zmluvy,
4. deň vystavenia faktúry,

(viii) dodací list;

(ix) ak Kupujúci v dodacom liste vytkol vady Plnenia, aj písomné potvrdenie o úplnom a včasnom odstránení vád uvedených v dodacom liste podpísané oboma Zmluvnými stranami.

* 1. Kupujúci uhradí Predávajúcemu Cenu po riadnom a včasnom dodaní Plnenia úhradou vo forme bezhotovostného platobného styku, bez poskytnutia preddavku. Cena bude Kupujúcim uhradená na základe predloženej faktúry vystavenej Predávajúcim a doručenej Kupujúcemu, s lehotou splatnosti **60 dní** odo dňa jej doručenia Kupujúcemu. Lehota splatnosti faktúry začne plynúť dňom nasledujúcim po doručení faktúry Kupujúcemu. Predávajúci výslovne vyhlasuje, že dohodnutá lehota splatnosti nie je v hrubom nepomere k právam a povinnostiam vyplývajúcim zo Zmluvy a povaha plnenia podľa Zmluvy osobitné dojednanie podľa tohto bodu odôvodňuje.
	2. Ak faktúra neobsahuje náležitosti vyžadované v zmysle aplikovateľných právnych predpisov alebo ak údaje vo faktúre nie sú uvedené v súlade s podmienkami dohodnutými v Zmluve alebo faktúra neobsahuje v tejto Zmluve určené prílohy, je Kupujúci oprávnený vrátiť faktúru Predávajúcemu bez zaplatenia na opravu alebo doplnenie; v takom prípade sa rozumie, že Kupujúci nie je v omeškaní s úhradou faktúry. V takom prípade prestáva plynúť lehota splatnosti faktúry. Kupujúci je povinný uviesť dôvod vrátenia faktúry. Vo vrátenej faktúre vyznačí Kupujúci dôvod jej vrátenia. V prípade podľa tohto bodu Zmluvy lehota splatnosti faktúry začne plynúť až dňom po doručení opravenej/doplnenej faktúry, ktorá spĺňa požiadavky všeobecne záväzných právnych predpisov a Zmluvy. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
	3. Platba bude uskutočnená v plnej výške na číslo účtu Predávajúceho uvedené na faktúre, a to najneskôr v deň splatnosti faktúry. Za deň splnenia peňažného záväzku Kupujúceho sa považuje deň pripísania dlžnej sumy na účet Predávajúceho. Ak Predávajúci uvedie nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania fakturovanej sumy z účtu Kupujúceho bez ohľadu na to, či budú peňažné prostriedky pripísané na účet Predávajúceho.
	4. V prípade omeškania Kupujúceho s úhradou faktúry v rozpore s podmienkami dohodnutými v tejto Zmluve je Predávajúci oprávnený si voči Kupujúcemu uplatniť úrok z omeškania vo výške podľa § 369 ods. 2 Obchodného zákonníka a paušálnu náhradu nákladov spojených s uplatnením pohľadávky podľa § 369c ods. 1 Obchodného zákonníka.
	5. Kupujúci je oprávnený započítať akúkoľvek svoju i nesplatnú pohľadávku, ktorú má voči Predávajúcemu, s pohľadávkou, i nesplatnou, ktorá vznikne z tejto Zmluvy Predávajúcemu voči Kupujúcemu. Zápočet pohľadávok môže Kupujúci uplatniť pri úhrade faktúry Predávajúceho. Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať akúkoľvek jeho pohľadávku voči Kupujúcemu oproti akejkoľvek pohľadávke Kupujúceho.
1. **ĎALŠIE PRÁVA A POVINNOSTI**

**6.1 Súčinnosť Zmluvných strán**

(a) Zmluvné strany sa zaväzujú pri realizácii Zmluvy konať v dobrej viere, v súlade so zásadami poctivého obchodného styku, dodržiavať všetky ustanovenia Zmluvy, ako aj všetky ustanovenia aplikovateľných všeobecne záväzných právnych predpisov.

(b) Počas trvania Zmluvy je Predávajúci povinný písomne oznámiť Kupujúcemu bez zbytočného odkladu, najneskôr však do 5 pracovných dní od vzniku relevantnej udalosti, vstup Predávajúceho do likvidácie, začatie exekučného konania na majetok Predávajúceho, a/alebo začatie konania podľa Zákona o konkurze a reštrukturalizácii, ako aj akékoľvek iné skutočnosti súvisiace s úpadkom alebo hroziacim úpadkom Predávajúceho, ktoré môžu ohroziť schopnosť Predávajúceho plniť podľa tejto Zmluvy.

**6.2 Nulová tolerancia korupcie a ochrana oznamovateľov protispoločenskej činnosti**

(a) Pri realizácii Zmluvy sa Predávajúci zaväzuje dodržiavať všetky aplikovateľné všeobecne záväzné právne predpisy vzťahujúce sa k zákazu korupcie a korupčného správania, pričom sa Predávajúci najmä, nie však výlučne:

(i) zdrží akejkoľvek formy korupcie a korupčného správania v súvislosti s Plnením alebo akéhokoľvek správania, ktoré môže vyvolať pochybnosti o tom, že sa korupcie zdržiava;

(ii) zaväzuje poskytnúť Kupujúcemu alebo akémukoľvek orgánu verejnej správy oprávnenému na to v zmysle aplikovateľných všeobecne záväzných právnych predpisov plnú a bezodkladnú súčinnosť;

(iii) zaväzuje bezodkladne oznámiť Kupujúcemu akékoľvek podozrenie z korupčného správania súvisiaceho s realizáciou Zmluvy a poskytnúť mu súčinnosť pri preskúmavaní tohto oznámenia;

* + - 1. vyhlasuje, že nemá a nebude mať žiadne prepojenie so žiadnou osobou pôsobiacou u Kupujúceho, najmä so štatutárnym orgánom Kupujúceho alebo jemu blízkou osobou a Kontaktnou osobou Kupujúceho alebo jej blízkou osobou, ak by ktorákoľvek z nich mohla pre Predávajúceho priaznivo ovplyvniť uzatvorenie Zmluvy alebo spôsob realizácie práv a povinností Zmluvných strán podľa Zmluvy.
		1. Predávajúci sa zaväzuje bezodkladne, najneskôr do 5 pracovných dní, písomne Kupujúceho informovať o vznesení akéhokoľvek obvinenia voči štatutárnemu zástupcovi Predávajúceho alebo voči jeho zamestnancovi, bez ohľadu na jeho právnu kvalifikáciu, ak takéto obvinenie môže súvisieť s plnením Zmluvy. Predávajúci sa zaväzuje bezodkladne, najneskôr do 5 pracovných dní, písomne Kupujúceho informovať o vznesení akéhokoľvek obvinenia voči Predávajúcemu. Tieto záväzky Predávajúceho trvajú aj po zániku Zmluvy z akéhokoľvek dôvodu.
		2. Podrobnosti o vnútornom systéme vybavovania oznámení o protispoločenskej činnosti sú dostupné na webovom sídle Kupujúceho: <https://www.bbsk.sk/podavanie-oznameni-o-protispolocenskej-cinnosti>.

**6.3 Zákaz nelegálnej práce a ochrana hospodárskej súťaže**

(a) Predávajúci sa zaväzuje že zamestnanci Predávajúceho dodávajúci Plnenie nebudú zamestnaní nelegálne a nebudú vykonávať nelegálnu prácu. Ak bude Predávajúci dodávať Plnenie čo i len z časti prostredníctvom subdodávateľov, zaväzuje sa pred uzatvorením zmluvy a počas trvania zmluvy s každým subdodávateľom overovať, že subdodávateľ neporušuje zákaz nelegálneho zamestnávania v zmysle ustanovení Zákona o nelegálnom zamestnávaní.

(b) Predávajúci sa zaväzuje nedopustiť sa nekalosúťažného konania, konania v rozpore s právnymi predpismi na ochranu hospodárskej súťaže, v rozpore so zásadami poctivého obchodného styku a plniť svoje záväzky súvisiace so Zmluvou voči svojim zamestnancom a/alebo subdodávateľom riadne a včas.

**6.4 Ochrana dobrého mena**

Pri plnení povinností a záväzkov podľa Zmluvy sa Predávajúci zaväzuje nepoškodzovať ani neohrozovať dobré meno a/alebo oprávnené záujmy Kupujúceho.

**6.5 Povinnosti podľa Zákona o RPVS**

* + 1. Predávajúci sa zaväzuje byť riadne zapísaný v registri partnerov verejného sektora po dobu trvania Zmluvy, ak mu takáto povinnosť vyplýva zo Zákona o RPVS alebo iných právnych predpisov; povinnosť riadneho zápisu zahŕňa aj povinnosť overiť konečného užívateľa výhod spôsobom a v lehotách podľa Zákona o RPVS. Kupujúci nie je po dobu, počas ktorej bude trvať porušenie záväzku Predávajúceho podľa tohto bodu, v omeškaní s plnením žiadneho peňažného záväzku podľa tejto Zmluvy.
		2. Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora pri uzatvorení a po celú dobu trvania subdodávateľskej zmluvy s Predávajúcim, ak im taká povinnosť vyplýva zo Zákona o RPVS alebo iných právnych predpisov.

**6.6 Kontrola**

* + 1. Predávajúci berie na vedomie, že Zmluva podlieha kontrole nakladania s prostriedkami Kupujúceho. Za týmto účelom môžu príslušné orgány kontroly podľa osobitných právnych predpisov (napr. Najvyšší kontrolný úrad, Hlavný kontrolór Banskobystrického samosprávneho kraja a jeho útvar), alebo akékoľvek ďalšie osoby oprávnené na výkon kontroly v súvislosti so Zmluvou o Externých zdrojoch alebo inou zmluvou, na základe ktorej budú Kupujúcemu poskytnuté Externé zdroje, požadovať od Kupujúceho akékoľvek údaje, dokumenty alebo vysvetlenia súvisiace so Zmluvou. Ak bude na účely podľa tohto bodu potrebná akákoľvek súčinnosť Predávajúceho, Predávajúci sa ju zaväzuje Kupujúcemu poskytnúť bez zbytočného odkladu na písomnú výzvu Kupujúceho, a to aj po zániku Zmluvy z akéhokoľvek dôvodu; Predávajúci na tento účel Kupujúcemu poskytne najmä zmluvy, faktúry, iné písomnosti a ich zdôvodnenia/vysvetlenia. Súčinnosť v zmysle tohto bodu poskytne Predávajúci na svoje náklady.
		2. Predávajúci sa tiež zaväzuje strpieť výkon auditu/kontroly súvisiaceho s dodávaným Plnením, a to oprávnenými osobami na výkon tejto kontroly/auditu a poskytnúť im všetku potrebnú súčinnosť, a to aj po zániku Zmluvy z akéhokoľvek dôvodu. Oprávnené osoby na výkon kontroly/auditu sú najmä: a) Kupujúci, b) kontrolné/auditujúce orgány SR – sekcia auditu a kontroly Ministerstva financií, spolupracujúce orgány, Najvyšší kontrolný úrad, Úrad pre verejné obstarávanie, a pod., c) externé audítorské firmy poverené výkonom auditu Slovenskou republikou.

**6.7 Dôvernosť informácií**

(a) Predávajúci nie je oprávnený bez predchádzajúceho písomného súhlasu Kupujúceho poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely dodania Plnenia žiadnu z informácií, o ktorej sa pri realizácii Zmluvy dozvedel.

(b) Predávajúci berie na vedomie, že Zmluva a informácie získané na základe jej realizácie, prípadne akékoľvek ďalšie súvisiace informácie, môžu podliehať aplikovateľným ustanoveniam Zákona o slobode informácií, a preto tieto môžu podliehať povinnosti Kupujúceho zverejniť ich alebo poskytnúť v súlade s týmto právnym predpisom; Predávajúci berie na vedomie a súhlasí, že Kupujúci takéto informácie zverejní a/alebo sprístupní v rozsahu povinností a spôsobom vyplývajúcim zo zákona.

**6.8 Ochrana osobných údajov**

(a) Zmluvné strany sa týmto zaväzujú, že budú dodržiavať povinnosti uložené Zmluvným stranám na základe GDPR. Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám.

(b) Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.

**6.9 Zákaz prevodu práv a povinností**

Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo Zmluvy, resp. jej časti, na iný subjekt, bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná. Uvedené sa vzťahuje aj na postúpenie alebo zaťaženie pohľadávok Predávajúceho zo Zmluvy.

**6.10 Uplatňovanie medzinárodných sankcií**

(a) Predávajúci vyhlasuje, že nie je osobou podľa článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších predpisov a že takouto osobou nie je ani žiadny subdodávateľ, alebo dodávateľ Predávajúceho, ani žiadny subjekt, ktorého kapacity sa využívajú v zmysle smerníc Európskeho parlamentu a Rady 2014/23/EÚ, 2014/24/EÚ, 2014/25/EÚ a 2009/81/ES, ak na neho pripadá viac ako 10 % hodnoty zákazky.

(b) Predávajúci vyhlasuje, že plnenie predmetu tejto Zmluvy nie je v rozpore so Zákonom o vykonávaní medzinárodných sankcií, a teda najmä neporušuje akúkoľvek medzinárodnú sankciu upravenú v akomkoľvek predpise o medzinárodnej sankcii podľa § 2 písm. b) Zákona o vykonávaní medzinárodných sankcií.

**7 kontakty a doručovanie**

**7.1 Korešpondencia**

(a) Akékoľvek oznámenie (vrátane odstúpenia od Zmluvy), žiadosť, požiadavka, návrh, reklamácia, uplatnenie, súhlas/nesúhlas, schválenie/odmietnutie schválenia, upozornenie, alebo akákoľvek iná komunikácia predpokladaná, vyžadovaná alebo povolená Zmluvou, musí mať **písomnú formu, uskutočňovať sa v slovenskom jazyku** a musí byť doručená Zmluvnej strane poštou, elektronickou poštou, osobne alebo expresnou kuriérnou službou na Kontaktné údaje, prípadne odovzdaná osobne Kontaktnej osobe Zmluvnej strany pre zmluvné záležitosti. Zmluvné strany sa dohodli, že na účely realizácie Zmluvy budú **uprednostňovať elektronickú formu komunikácie**. Za účelom realizácie doručovania Korešpondencie prostredníctvom elektronickej pošty sa Zmluvné strany zaväzujú riadne a bezodkladne si oznamovať zmenu adries elektronickej pošty na doručovanie Korešpondencie v Kontaktných údajoch a zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, jeho existenciu oznámi druhej Zmluvnej strane, v dôsledku čoho sa na ňu bude aplikovať výnimka z pravidla o momente doručenia uvedená za bodkočiarkou v písm. c) podbod (ii) tohto bodu.

(b) Akékoľvek písomnosti týkajúce sa skončenia tejto Zmluvy budú doručované výlučne prostredníctvom pošty, osobne alebo expresnou kuriérnou službou, na adresu sídiel Zmluvných strán uvedených v Zmluve; súčasne sa Zmluvné strany dohodli, že tieto písomnosti si budú zasielať na vedomie aj  elektronickou poštou na adresu Kontaktnej osoby pre zmluvné záležitosti príslušnej Zmluvnej strany, ktorá je adresátom takejto korešpondencie.

(c) Korešpondencia sa považuje za doručenú v deň doručenia zásielky, pričom:

(i) Ak bola zásielka doručovaná poštou, osobne alebo expresnou kuriérnou službou, sa Korešpondencia považuje za **doručenú dňom jej prevzatia adresátom alebo dňom jej vrátenia**, a to aj v prípade vrátenia poštovej zásielky ako nedoručenej, bez ohľadu na to, či sa o tom Zmluvná strana dozvedela, ak sa inak zásielka preukázateľne dostala do dispozície jej adresáta (teda aj v prípade, ak došlo k odopretiu prevzatia zásielky, alebo k vráteniu zásielky ako neprevzatej v odbernej lehote, alebo s poznámkou „adresát neznámy“).

(ii) V prípade doručovania Korešpondencie prostredníctvom elektronickej pošty sa bude Korešpondencia považovať za doručenú okamihom, v ktorom bude elektronická správa k dispozícii adresátovi na e-mailovom serveri slúžiacom na prijímanie elektronickej pošty, teda **prístupná v elektronickej schránke** Zmluvnej strany, ktorá je adresátom - dispozíciou sa rozumie moment, kedy Zmluvnej strane, ktorá je odosielateľom, dôjde **potvrdenie o úspešnom doručení zásielky**; ak nie je objektívne z technických dôvodov možné nastaviť automatické potvrdenie o úspešnom doručení zásielky, o čom sa Zmluvné strany budú osobitne informovať, na doručovanie Korešpondencie sa následne uplatní postup dohodnutý pre listinné doručovanie podľa podbodu (i) písm. c) tohto bodu.

**7.2 Kontaktné osoby a Kontaktné údaje**

**(a) Kontaktné osoby Kupujúceho:**

|  |  |  |  |
| --- | --- | --- | --- |
| **Meno  a priezvisko** | Telefón | E-mail | **Rozsah oprávnenia** |
| Ing. Denisa Vetráková | + 421 948 944 607  | denisa.vetrakova@bbsk.sk | Zmluvné záležitosti (projektový manažér)  |
| Mgr. Peter Hrnčiar | + 421 917 530 094 | peter.hrnciar@szszv.eu | Prevzatie Plnenia/podpis dodacieho listu |
|  | +421 949 007 591 | faktury@bbsk.sk | Faktúry a platobné záležitosti |

**(b) Kontaktné údaje Kupujúceho:**

|  |  |
| --- | --- |
| **Adresa sídla** | Námestie SNP 23, 974 01 Banská Bystrica  |
| **Elektronická adresa na doručovanie Korešpondencie**  | podatelna@bbsk.sk |

**(c) Kontaktné osoby Predávajúceho:**

|  |  |  |  |
| --- | --- | --- | --- |
| **Meno a priezvisko** | Telefón | E-mail | **Rozsah oprávnenia** |
| [□] | [□] | [□] | Zmluvné záležitosti  |
| [□] | [□] | [□] | Odovzdanie Plnenia/podpis dodacieho listu |
| [□] | [□] | [□] | Faktúry a platobné záležitosti |

**(d) Kontaktné údaje Predávajúceho:**

|  |  |
| --- | --- |
| **Adresa sídla** | [□] |
| **Elektronická adresa na doručovanie Korešpondencie**  | [□] |

Za účelom zachovania právnej istoty platí, že Kontaktné osoby Zmluvných strán sú určené na **uskutočňovanie vzájomnej výmeny informácií** pri realizácii Zmluvy, nie sú však oprávnené na konanie za Zmluvné strany vo veciach zmien obsahu Zmluvy alebo úkony, obsahom ktorých je ukončenie Zmluvy, alebo iné právne úkony (napr. na zmenu Zmluvy, uplatnenie zmluvnej pokuty, náhrady škody a pod.), ak Zmluva výslovne neustanovuje inak. Ak bude mať ktorákoľvek zo Zmluvných strán v úmysle nechať sa na účely Zmluvy alebo v súvislosti s ňou inou osobou zastúpiť, udelí na to takejto osobe samostatné písomné poverenie/plnomocenstvo.

**8 SUBDODÁVATELIA**

8.1 Predávajúci nesmie previesť práva a povinnosti zo Zmluvy ako celok postúpiť tretej strane, ani Plnenie zabezpečiť výhradne prostredníctvom subdodávateľov. Časť Plnenia však Predávajúci môže zabezpečiť prostredníctvom subdodávateľov, ak sa subdodávateľské plnenie zabezpečuje v súlade s podmienkami Zmluvy. Všetky Plnenia, ktoré budú poskytované formou subdodávok, budú na výlučné náklady Predávajúceho a na jeho nebezpečenstvo. Predávajúci zodpovedá za riadne, včasné a úplné vykonanie subdodávok tak, akoby subdodávku vykonával sám.

8.2 Predávajúci zabezpečí riadne plnenie svojich záväzkov vyplývajúcich zo Zmluvy prostredníctvom primeranej úpravy záväzkov v zmluvách so subdodávateľmi; primeranou úpravou sa myslí aj odzrkadlenie podmienok tejto Zmluvy do zmluvy so subdodávateľom v primeranom rozsahu tak, aby nebola ani čiastočne ohrozená riadnosť, úplnosť a včasnosť dodania Plnenia.

8.3 V súvislosti s realizáciou tejto Zmluvy a všetkými činnosťami na jej základe sa Predávajúci zaväzuje postupovať v striktnom súlade s § 34 ods. 3 Zákona o VO a § 41 ods. 1 písm. b) Zákona o VO a zaväzuje sa zabezpečiť, aby všetci subdodávatelia spĺňali podmienky v zmysle predmetných ustanovení a tieto dodržiavali počas celého trvania Zmluvy. Predávajúci je povinný na požiadanie Kupujúceho predložiť Kupujúcemu všetky jeho zmluvy so subdodávateľmi a toto oprávnenie Kupujúceho v zmluvách so subdodávateľmi primerane zohľadniť.

8.4 Zoznam subdodávateľov obsahuje identifikačné údaje, predmet subdodávky, podiel subdodávateľa na plnení a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia.

8.5 Zoznam subdodávateľov Predávajúceho resp. vyhlásenie Predávajúceho o tom, že subdodávateľov nevyužije, uvádza príloha č. 2.

8.6 Ak Predávajúci nahrádza niektorého zo subdodávateľov uvedených v prílohe č. 2, alebo ak pri podpise Zmluvy Predávajúci uviedol, že subdodávateľov nevyužije, počas plnenia Zmluvy sa však rozhodne niektorú časť plnenia dodať subdodávateľsky, je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu bodu 8.4, a to najneskôr 7 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr). Predávajúci je na takúto zmenu oprávnený kedykoľvek počas trvania Zmluvy.

8.7 Kupujúci je oprávnený akéhokoľvek subdodávateľa odmietnuť, ak navrhovaná zmena nie je Predávajúcim podložená dôkazmi o dostatočnej kvalifikácii a inej spôsobilosti osoby nového subdodávateľa alebo ak zistí, že subdodávateľ nie je riadne zapísaný do registra partnerov verejného sektora, ak takýto zápis pre príslušného subdodávateľa Zákon o RPVS požaduje; odmietnutie sa Predávajúci zaväzuje bez výhrad rešpektovať.

**9 ZÁRUKA A ZODPOVEDNOSŤ ZA VADY**

9.1 Predávajúci vyhlasuje a zaručuje, že Plnenie bude Kupujúcemu dodané v súlade a v rozsahu, v druhu, v množstve, v kvalite a za podmienok dohodnutých v Zmluve. Plnenie má vady, ak nezodpovedá výsledku určenému v Zmluve, účelu jeho použitia, príp. nemá vlastnosti stanovené Zmluvou alebo všeobecne záväznými právnymi predpismi alebo platnými technickými normami; Plnenie má vady aj vtedy, ak Tovar nie je dodaný v zmluvne požadovanom množstve alebo neboli dodržané zmluvne vyhradené dodacie podmienky. Plnenie má vady aj vtedy, ak je dodané iné plnenie, než určuje Zmluva, alebo ak sú zistené vady v Dokumentácii (napr. nie sú dodržané všetky vyžadované doklady alebo nie sú dodané v predpísanom jazyku, alebo nie sú doklady čitateľné alebo úplné).

9.2 Predávajúci sa zaväzuje, že si dodané Plnenie zachová vlastnosti v zmysle Zmluvy a zodpovedá za vady Plnenia počas záručnej doby, ktorá je **36 mesiacov**. Záruka sa vzťahuje aj na všetky vady spôsobené vadou materiálu, prípadne vadnou súčasťou Tovaru. Predávajúci zodpovedá za vady materiálu, vady spôsobené výrobcom, vady spôsobené subdodávateľom a akékoľvek iné vady.

9.3 Záručná doba začína plynúť odo dňa dodania Plnenia. Predávajúci môže záručnú dobu jednostranne predĺžiť, a to vyhlásením o predĺžení záruky.

9.4 Záručná doba neplynie počas doby, počas ktorej Kupujúci nemôže užívať Tovar alebo jeho časť pre jeho vady, za ktoré zodpovedá Predávajúci. Rovnako sa prerušuje záručná doba na tie časti Plnenia, pri ktorých sa odstraňujú reklamované vady, a opätovne začína plynúť až dňom nasledujúcim po dni písomného potvrdenia zo strany Kupujúceho o odstránení vady. V prípade vád Plnenia, pri ktorých je odstránenie možné len výmenou veci alebo jej nahradením, začína záručná doba plynúť odznova dňom nasledujúcim po dni odstránenia takto opravených vád a ich písomným prevzatím zo strany Kupujúceho.

9.5 Ak sa na Plnenie, ktoré zakúpil Predávajúci od tretej strany za účelom jeho ďalšieho predaja Kupujúcemu, vzťahuje záruka poskytovaná treťou stranou, táto nesmie byť kratšia ako lehota v zmysle bodu 9.2, ktorá začne plynúť od dodania Plnenia Kupujúcemu. Predávajúci je povinný informovať Kupujúceho o všetkých skutočnostiach, ktoré môžu mať vplyv na uplatnenie nárokov z vád takéhoto Plnenia, najmä je povinný písomne oznámiť Kupujúcemu deň, v ktorý uplynie záručná doba, a je povinný odovzdať Kupujúcemu v čase dodania Plnenia všetky dokumenty, ktoré je potrebné predložiť v prípade uplatnenia nárokov zo zodpovednosti za vady, ako aj úplný zoznam častí Plnenia, z ktorého je zrejmá osobitná záručná doba konkrétnej časti Plnenia.

9.6 Predávajúci zodpovedá za vady Plnenia, ktoré má Plnenie v okamihu jeho odovzdania a prevzatia Kupujúcim, bez ohľadu na to, kedy ich Kupujúci zistí, a to aj vtedy, ak sa vada stane zjavnou až po tomto okamihu, pokiaľ Kupujúci oznámi vady Predávajúcemu najneskôr v posledný deň záručnej doby. Predávajúci je povinný bez zbytočného odkladu, avšak najneskôr do 5 pracovných dní, tieto vady odstrániť, za podmienky, že sa Zmluvné strany nedohodnú inak.

9.7 Ak má Plnenie pri preberaní zjavné vady, je Kupujúci oprávnený podpísanie dodacieho listu odmietnuť. O odmietnutí spíšu Zmluvné strany zápis, v ktorom sa tieto zjavné vady uvedú; zápis sa spíše v dvoch rovnopisoch a odovzdá každej zo Zmluvných strán. Predávajúci je povinný bez zbytočného odkladu, najneskôr do 5 pracovných dní odo dňa spísania záznamu, tieto vady odstrániť, za podmienky, že sa Zmluvné strany nedohodnú inak. Po ich odstránení je Predávajúci povinný opätovne vyzvať Kupujúceho na prevzatie Plnenia v zmysle tohto bodu a na podpísanie dodacieho listu. Ak si Zmluvné strany dohodnú dlhšiu lehotu, než 5 pracovných dní, dohodne sa aj termín, dokedy najneskôr je Predávajúci povinný začať s odstraňovaním vád; ak sa takýto termín nedohodne, Predávajúci musí začať odstraňovať vady do 2 pracovných dní od vyhotovenia zápisu v zmysle tohto bodu.

9.8 Ak má Plnenie pri preberaní zjavné vady menšieho rozsahu a Kupujúci nevyužije oprávnenie odmietnuť podpísať dodací list, Kupujúci uvedie vady v dodacom liste, pričom ich stručne popíše. Zmluvné strany si v takom prípade dohodnú lehotu na odstránenie vád a spôsob ich odstránenia; ak nie je lehota alebo spôsob odstránenia vád v dodacom liste uvedený, platí, že sa tieto vady majú odstrániť do 5 pracovných dní odo dňa dodania Plnenia ktorýmkoľvek zo spôsobov uvedených v bode 9.12 písm. i) až iii), ktorý bude vhodný.

9.9 Predávajúci zodpovedá aj za vady Plnenia zistené po dodaní Plnenia Kupujúcemu, ak boli tieto spôsobené porušením povinností Predávajúceho alebo nepravdivosťou jeho vyhlásení a garancií, alebo ak vada vznikne v súvislosti s postupom Kupujúceho alebo tretej strany na to oprávnenej Kupujúcim podľa dodanej Dokumentácie.

9.10 Predávajúci nezodpovedá za vady Plnenia, ktoré boli spôsobené odovzdaním nevhodných alebo neúplných podkladov zo strany Kupujúceho:

(i) ak Predávajúci na ich nevhodnosť alebo neúplnosť písomne upozornil Kupujúceho a ten na ich použití trval, alebo

(ii) ak Predávajúci ani pri vynaložení odbornej starostlivosti nemohol zistiť ich nevhodnosť; to však neplatí, ak Predávajúci poruší povinnosti, vyhlásenia, záväzky alebo záruky Predávajúceho uvedené v Zmluve.

9.11 Vady Plnenia zistené po dodaní Plnenia je Kupujúci povinný písomne reklamovať u Predávajúceho bez zbytočného odkladu po ich zistení. V reklamácii uvedie Kupujúci svoje požiadavky a voľbu medzi nárokmi v zmysle bodu 9.12 a termín/lehotu na odstránenie vád; ak Kupujúci neurčí termín/lehotu na odstránenie vád, uplatní sa lehota 5 pracovných dní odo dňa doručenia reklamácie Predávajúcemu, ak sa Zmluvné strany nedohodnú inak. Na účely reklamačného konania postačí, ak Kupujúci zašle Predávajúcemu reklamáciu prostredníctvom elektronickej pošty na e-mailovú adresu kontaktnej osoby Predávajúceho pre zmluvné záležitosti.

9.12 Ak Predávajúci dodal Plnenie s vadou/vadami, Kupujúci môže na náklady Predávajúceho:

1. požadovať odstránenie vady/vád dodaním náhradného Plnenia namiesto vadného Plnenia, alebo
2. požadovať odstránenie vady/vád dodaním chýbajúceho Plnenia, alebo
3. požadovať odstránenie vady/vád opravou Plnenia, ak je vada/sú vady opraviteľné.

Voľba medzi nárokmi uvedenými v tomto bode patrí Kupujúcemu. Úplné a včasné odstránenie vád si Zmluvné strany písomne potvrdia v uplatnenej reklamácii, ibaže budú potvrdené. Predávajúci znáša všetky náklady spojené s odstránením vád podľa tohto bodu.

9.13 Ak Predávajúci neodstránil vady v dohodnutom termíne/lehote alebo ak písomne oznámi Kupujúcemu pred uplynutím termínu/lehoty na ich odstránenie, že vady neodstráni, môže Kupujúci:

1. požadovať od Predávajúceho primeranú zľavu z Ceny, alebo
2. odstrániť na náklady Predávajúceho vady sám alebo zabezpečiť ich odstránenie treťou osobou, oboje bez vplyvu na záruku poskytnutú Predávajúcim, alebo
3. odstúpiť od Zmluvy.

9.14 Voľba medzi nárokmi z neodstránenia vád podľa bodu 9.13 patrí Kupujúcemu, pričom platia nasledovné zásady:

(a) V prípade, že bude Kupujúci postupovať podľa bodu 9.13 písm. i), zľava z Ceny sa určí prednostne na základe písomnej dohody Zmluvných strán. Ak sa Zmluvné strany nedohodnú na primeranej zľave z Ceny ani do 30 dní odo dňa doručenia reklamácie Predávajúcemu, vypočíta sa zľava ako súčet rozdielu medzi Cenou a hodnotou vadného Plnenia v čase dodania a nákladov, ktoré bude musieť Kupujúci vynaložiť na činnosti, ktoré sú nevyhnutné na to, aby sa Plnenie stalo bezvadným v zmysle Zmluvy. Ak bude zľava z Ceny uplatnená Kupujúcim ešte pred vystavením faktúry za dodané Plnenie, ku ktorému sa zľava z Ceny bude vzťahovať, Predávajúci je povinný fakturovanú Cenu znížiť o sumu zľavy. Ak k uplatneniu zľavy z Ceny dôjde až po vystavení faktúry za dodané Plnenie, Predávajúci je povinný vystaviť Kupujúcemu faktúru (dobropis) na opravu základu DPH v zmysle platných právnych predpisov. Dodávateľ je povinný vystaviť a doručiť opravnú faktúru (dobropis) najneskôr do 15 dní odo dňa, kedy bola zľava z Ceny aplikovaná podľa vyššie určených podmienok. Na doručenie opravnej faktúry (dobropisu) sa inak vzťahujú ustanovenia tejto Zmluvy o náležitostiach a doručovaní faktúr.

(b) Ak bude Kupujúci postupovať podľa bodu 9.13 písm. ii), výška nákladov Predávajúceho sa určí ako súčet obvyklej ceny takto vykonaných prác a/alebo služieb (s prihliadnutím na konkrétne okolnosti prípadu, vrátane časovej tiesne) a prípadných nákladov Kupujúceho vynaložených na realizáciu oprávnenia podľa bodu 9.13 písm. ii), pričom sa nemusí prihliadať na ceny Predávajúceho za obdobné služby a práce.

1. **ZODPOVEDNOSŤ ZA ŠKODU A ZMLUVNÉ POKUTY**
	1. Predávajúci zodpovedá za škody, ktoré spôsobí Kupujúcemu porušením svojich zákonných alebo zmluvných povinností alebo svojou činnosťou pri plnení Zmluvy.
	2. Ak Kupujúcemu vznikne pri plnení Zmluvy v súvislosti s činnosťou Predávajúceho škoda, Predávajúci sa zaväzuje túto škodu v uplatnenom a preukázanom rozsahu nahradiť Kupujúcemu do 10 dní odo dňa doručenia vyúčtovania náhrady škôd.
	3. V súvislosti s plnením povinností a práv Kupujúceho podľa Zmluvy, Zmluvné strany neočakávajú, že by Kupujúci mohol spôsobiť Predávajúcemu akúkoľvek škodu a prípadná výška zodpovednosti Kupujúceho za škodu spôsobenú omeškaním Kupujúceho s úhradou Ceny je preto limitovaná úrokmi z omeškania a paušálnou náhradou nákladov spojených s uplatnením pohľadávky, na ktoré je Predávajúci oprávnený v zmysle bodu 5.10.
	4. Ak Predávajúci nedodrží termín dodania Plnenia dohodnutý v Zmluve, má Kupujúci právo uplatniť si voči Predávajúcemu zmluvnú pokutu vo výške **0,5 % z Ceny** **bez DPH** za každý i začatý deň omeškania, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
	5. Ak Predávajúci poruší akúkoľvek povinnosť uvedenú v bode 4.1, 4.2, 4.4 a 4.7, má Kupujúci právo uplatniť si voči Predávajúcemu zmluvnú pokutu vo výške **1000,- Eur** (slovom: tisíc eur) za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
	6. Ak Predávajúci poruší čo i len z časti jeho záväzok podľa bodu 4.2 písm. a), má Kupujúci právo uplatniť si voči Predávajúcemu zmluvnú **pokutu vo výške Ceny** **bez DPH** za plnenie, ku ktorému sa porušenie povinnosti vzťahuje a Predávajúci sa zaväzuje takto uplatnenú zmluvnú pokutu uhradiť.
	7. Ak má Plnenie vady, pre ktoré Kupujúci počas záručnej doby nebude môcť Tovar riadne užívať, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu vo výške **2,5 % z Ceny bez DPH**.
	8. Ak Predávajúci poruší zákaz podľa bodu 6.9, má Kupujúci právo uplatniť si voči Predávajúcemu zmluvnú pokutu **vo výške 100 % z finančného objemu** postúpenej, založenej alebo odpredanej pohľadávky; finančným objemom sa rozumie celková hodnota istiny vrátane hodnoty príslušenstva pohľadávky k dátumu postúpenia alebo odpredaja alebo inej dispozície s pohľadávkou alebo, ak uzatvoril Predávajúci zmluvu o prevode práv a povinností k Zmluve ako celku, má Kupujúci právo uplatniť si voči Predávajúcemu zmluvnú pokutu **vo výške Ceny bez DPH.**
	9. Ak Predávajúci nesplní alebo poruší ktorúkoľvek jeho povinnosť týkajúcu sa subdodávateľov podľa tejto Zmluvy, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu vo výške **5 % z Ceny bez DPH** za každý, čo i len začatý deň porušenia/nesplnenia povinnosti, a to aj opakovane.
	10. Ak Predávajúci riadne a včasne neodstráni vady Plnenia v súlade s lehotami podľa bodu 9, je Kupujúci oprávnený uplatniť si u Predávajúceho a Predávajúci sa zaväzuje zaplatiť zmluvnú pokutu **vo výške 0,1 % z Ceny,** a to za každý aj začatý deň omeškania, a to až do dňa úplného odstránenia vád podľa bodu 9.12 Zmluvy, najneskôr však do dňa úplného uspokojenia nárokov Kupujúceho podľa bodu 9.13.
	11. Zmluvné strany vyhlasujú, že považujú dohodnuté výšky zmluvných pokút uvedených v  tejto Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Predávajúceho.
	12. Zmluvné pokuty podľa tejto Zmluvy je možné kumulovať. Kupujúci je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Akékoľvek zmluvné pokuty podľa Zmluvy budú uplatnené formou penalizačnej faktúry, výzvy, alebo iného dokladu vyhotoveného Kupujúcim. Splatnosť zmluvnej pokuty je 30 dní odo dňa jej písomného uplatnenia Kupujúcim voči Predávajúcemu.
	13. Zmluvné pokuty dohodnuté v tejto Zmluve nepredstavujú paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, úroky z omeškania a na náhradu vzniknutej škody; uplatnená zmluvná pokuta nie je započítateľná voči nároku Kupujúceho na náhradu škody, t. j. Kupujúci je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty. Odstúpením od Zmluvy alebo úhradou uplatnenej škody nezaniká nárok na úhradu zmluvnej pokuty.
	14. Zaplatenie zmluvnej pokuty Predávajúcim nezbavuje Predávajúceho povinnosti dodať Plnenie.

# Trvanie a zánik zmluvy

**11.1 Platnosť a účinnosť**

Táto Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv /www.crz.gov.sk/ v súlade s § 47a Občianskeho zákonníka v spojení s § 5a Zákona o slobode informácií.

**11.2 Zánik Zmluvy**

Zmluva zaniká riadnym a včasným splnením záväzkov Zmluvných strán dohodnutých v Zmluve. Zmluvu môžu Zmluvné strany ukončiť aj:

1. písomnou dohodou Zmluvných strán ku dňu uvedenému v takejto dohode;
2. nadobudnutím účinnosti odstúpenia od Zmluvy v súlade s bodom 11.3.

**11.3 Odstúpenie od Zmluvy**

1. Predávajúci je oprávnený od Zmluvy odstúpiť na základe jednostranného oznámenia výlučne vtedy:
	1. ak sa Kupujúci dostane do omeškania s úhradou Ceny a je v omeškaní dlhšie ako 30 dní, a to napriek predchádzajúcemu upozorneniu Predávajúceho s poskytnutím primeranej lehoty na nápravu, ktorá nesmie byť kratšia ako 3 pracovné dni; alebo
	2. ak Kupujúci poruší zákaz podľa bodu 6.9, bez poskytnutia dodatočnej primeranej lehoty na splnenie povinnosti.
2. Kupujúci si na účely Zmluvy vyhradzuje, že porušenie povinností Predávajúceho alebo nepravdivosť vyhlásení a/alebo záruk Predávajúceho, uvedených v bodoch 2, 4.1 až 4.5, 4.7, 6.2 až 6.5 a v bodoch 6.7 až 6.10 a v bode 8, sa považuje **za podstatné porušenie** Zmluvy. V prípade podstatného porušenia Zmluvy je Kupujúci oprávnený odstúpiť od Zmluvy na základe jednostranného oznámenia bez poskytnutia dodatočnej primeranej lehoty na splnenie povinnosti. Odstúpenie podľa bodu 9.13 sa taktiež považuje za odstúpenie pre podstatné porušenie Zmluvy.
3. Kupujúci smie od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného oznámenia aj v prípade, ak Predávajúci, jeho štatutárny orgán alebo člen jeho štatutárneho orgánu alebo dozorný orgán alebo člen jeho dozorného orgánu bol právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie výnosu z trestnej činnosti, za trestný čin založenia, zosnovania a podporovania zločineckej skupiny, za trestný čin založenia, zosnovania a podporovania teroristickej skupiny, za trestný čin terorizmu a niektorých foriem účasti na terorizme, trestný čin nevyplatenia mzdy a odstupného alebo za trestný čin, ktorého skutková podstata súvisí s podnikaním.
4. Kupujúci smie od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného oznámenia aj v prípade, ak sa preukáže, že Predávajúci vo Verejnom obstarávaní poskytol nepravdivé, neúplné alebo skreslené údaje alebo predložil nepravdivé doklady.
5. Až do času dodania Plnenia v zmysle Zmluvy je Kupujúci oprávnený od Zmluvy odstúpiť bez poskytnutia dodatočnej primeranej lehoty na splnenie povinnosti na základe jednostranného oznámenia v prípade, ak výsledky administratívnej finančnej kontroly zo strany poskytovateľa Externých zdrojov neumožnia financovanie výdavkov vzniknutých zo Zmluvy, t. j. úhradu Ceny.
6. Kupujúci smie od Zmluvy odstúpiť aj z iných než tu výslovne uvedených dôvodov spočívajúcich v porušení Zmluvy zo strany Predávajúceho. Takéto odstúpenie pre menej podstatné porušenie Zmluvy však predpokladá, že pred doručením odstúpenia Kupujúci Predávajúceho vyzval na splnenie jeho povinnosti v primeranej, nie kratšej ako 5-dňovej lehote a Predávajúci svoju povinnosť ani v dodatočnej primeranej lehote, ktorá mu na to bola poskytnutá, nesplnil.
7. Oznámenie o odstúpení od Zmluvy musí byť druhej Zmluvnej strane doručené, pričom účinky takéhoto odstúpenia nastanú dňom doručenia oznámenia o odstúpení druhej Zmluvnej strane.

**12 Záverečné ustanovEnia**

**12.1 Zmena obsahu Zmluvy**

(a) Jednotlivé ustanovenia Zmluvy je možné meniť len na základe písomnej dohody Zmluvných strán formou písomných a vzostupne očíslovaných dodatkov k Zmluve, podpísaných Zmluvnými stranami, okrem prípadov, keď je v Zmluve výslovne dohodnutá možnosť zmeniť obsah Zmluvy formou jednostranného písomného oznámenia druhej Zmluvnej strane.

(b) Zmluvné strany sa výslovne dohodli, že na zmenu akýchkoľvek údajov Zmluvných strán uvedených v záhlaví Zmluvy, ak ich dôsledkom nie je zmena v osobe Zmluvnej strany, a na zmenu Kontaktných osôb alebo ich údajov postačuje jednostranné oznámenie doručené druhej Zmluvnej strane a takáto zmena nevyžaduje prijatie dodatku k Zmluve; účinky takejto zmeny nastanú dňom doručenia oznámenia druhej Zmluvnej strane.

(c) Zmena v osobe Predávajúceho v dôsledku právneho nástupníctva, s ktorým je spojený prechod práv a povinností zo Zmluvy (príkladmo z titulu prevodu podniku alebo jeho časti na inú osobu, vkladu podniku alebo jeho časti do základného imania inej osoby, k premene Predávajúceho), uskutočnená s predchádzajúcim súhlasom Kupujúceho si nevyžaduje uzatvorenie dodatku k Zmluve.

**12.2 Rovnopisy**

Zmluva sa v listinnej forme vyhotovuje **v štyroch rovnopisoch**, pričom každá Zmluvná strana obdrží po dvoch rovnopisoch. Dohoda Zmluvných strán o počte rovnopisov sa neuplatní v prípade, ak k uzavretiu Zmluvy (resp. dodatku k nej) dochádza elektronicky prostredníctvom kvalifikovaných elektronických podpisov osôb oprávnených konať za Zmluvné strany.

**12.3 Prežívajúce ustanovenia**

Ak Zmluva z akýchkoľvek dôvodov zanikne, Zmluvné strany si vymienili, že body 1, body týkajúce sa kontroly, preukázateľnosti, zmluvných pokút, náhrady škody, dôverných informácií a ochrany osobných údajov, korešpondencie a doručovania a tento bod 12, zánikom Zmluvy nezanikajú.

**12.4 Jurisdikcia**

Akékoľvek spory, ktoré v súvislosti s touto Zmluvou vzniknú, patria do právomoci súdov Slovenskej republiky. Pred začatím konania na súde sa Zmluvné strany zaväzujú vyvinúť maximálnu snahu o zmierlivé riešenie sporu a na tento účel si poskytnúť súčinnosť.

**12.5 Prílohy**

Zmluva obsahuje nasledovné prílohy:

Príloha č. 1 - Technická špecifikácia a cenová ponuka *[predloží vo svojej ponuke uchádzač]*

Príloha č. 2 - Zoznam subdodávateľov/Čestné prehlásenie, že Predávajúci nevyužije žiadnych subdodávateľov *[predloží vo svojej ponuke uchádzač]*

**12.6 Záverečné vyhlásenia**

Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju vlastnoručne podpísali.

................, dňa: xxxxx Banská Bystrica, dňa: xxxxx

**Predávajúci: Kupujúci:**

......................................... .........................................

**Názov/obchodné meno Banskobystrický samosprávny kraj**

Meno, priezvisko, označenie funkcie Mgr. Ondrej Lunter, predseda